Unul dintre pacienții transferați în stare critică la Lețcani, în urma incendiului de la Piatra Neamț, a murit.
Una dintre cele 6 persoane transferate în stare critică la Spitalul Modular Lețcani a decedat. Este vorba de o femeie de 72 de ani cu multiple comorbidități.
Unul dintre pacienții transferați în stare critică la Lețcani, în urma incendiului de la Piatra Neamț, a murit, a anuțat Carmen Dorobăț, managerul Spitalului de Boli Infecțioase Iași.Victima avea 72 de ani, avea Covid-19 și prezenta multiple comorbidități. Ea a fost transferată în noaptea incendiului la Spitalul Modular Lețcani, alături de alte 5 peroane, care se află în stare critică."Cu regret trebuie să anunțăm că a decedat un pacient din cei 6 de la Neamț. O femeie de 72 ani, cu multiple comorbidități", a declarat Carmen Dorobăț, managerul Spitalului de Boli Infecțioase Iași, pentru Aleph News.10 persoane au fost declarate decedate în seara incendiului. Un alt pacient, care se afla la UPU SJU Neamț și transferat la Spitalul CF Pașcani, a murit în urmă cu 2 zile.Printre persoanele aflate în stare gravă se află și medicul Cătălin Denciu, care a fost transportat de urgență la un spital militar din Belgia.